Document ID: 31981R2871

ΚΑΝΟΝΙΣΜΟΣ (ΕΟΚ) αριθ. 2871/81 ΤΗΣ ΕΠΙΤΡΟΠΗΣ της 5ης Οκτωβρίου 1981 περί δευτέρας τροποποιήσεως του κανονισμού (ΕΟΚ) αριθ. 3314/80 όσον αφορά τις προθεσμίες πωλήσεως αποκορυφωμένου γάλακτος εις κόνιν που προορίζεται για τη διατροφή των μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 7 παράγραφος 5,
(1) ΕΕ αριθ. L 148 της 28.6.1968, σ. 13.
Εκτιμώντας:
ότι ο κανονισμός (ΕΟΚ) αριθ. 3314/80 της Επιτροπής της 19ης Δεκεμβρίου 1980(2), όπως τροποποιήθηκε από τον κανονισμό (ΕΟΚ) αριθ. 336/81 (3) προβλέπει την πώληση από τα δημόσια αποθέματα του αποκορυφωμένου γάλακτος εις κόνιν που προορίζεται για τη διατροφή των νεαρών μόσχων·
(2) ΕΕ αριθ. L 345 της 20.12.1980, σ. 12.
(3) ΕΕ αριθ. L 37 της 10.2.1981, σ. 16.
ότι η παρούσα κατάσταση της αγοράς του αποκορυφωμένου γάλακτος εις κόνιν καθιστά αναγκαία την εκ νέου εφαρμογή του κανονισμού αυτού· ότι οι διατάξεις σχετικά με την προθεσμία που καθορίζεται για τη σύναψη συμβολαίων και την ηλικία του αποκορυφωμένου γάλακτος εις κόνιν που ετέθη προς πώληση πρέπει κατά συνέπεια να τροποποιηθούν με άμεση εφαρμογή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Γάλακτος και των Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3314/80 τροποποιείται ακολούθως:
1. Στο άρθρο 1 η ημερομηνία «1 Αυγούστου 1979» αντικαθίσταται από την ημερομηνία «1 Ιανουαρίου 1981».
2. Στο άρθρο 2 παράγραφος 3 η ημερομηνία «16 Φεβρουαρίου 1981» αντικαθίσταται από την ημερομηνία «1 Φεβρουαρίου 1982».
3. Στο άρθρο 3, το δεύτερο εδάφιο καταργείται.
Άρθρο 2
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Έγινε στις Βρυξέλλες, στις 5 Οκτωβρίου 1981.

Labels: 3
17
6